b"\n_START_ARTICLE_\nFlogging Molly\n_START_SECTION_\nZgodovina\n_START_PARAGRAPH_\nSkupina je za\xc4\x8dela nastajati \xc5\xbee leta 1993, ko so pevec Dave King, kitarist Ted Hutt, basist Jeff Peters, bobnar Paul Crowder in violinistka Bridget Regan za\xc4\x8deli preigravati rock glasbo s keltskimi prvinami, v katero so dodajali tradicionalne irske napeve. Skupina takrat \xc5\xa1e ni imela imena, vsak teden pa so igrali v losangele\xc5\xa1kem pubu Molly Malone's. Kasneje je King povedal, da je skupina dobila del imena po pubu, v zahvalo dolgoletni podpori. Drugi del imena, flogging (bi\xc4\x8danje) pa so skupini dodali, ker naj bi pub vsak teden bi\xc4\x8dali s svojo glasno glasbo.\n_START_SECTION_\nGlasbeni slog\n_START_PARAGRAPH_\nNa glasbeni slog skupine so vplivali predvsem The Dubliners, The Pogues, Horslips, Johnny Cash, The Clash in Green Day. Album Within a Mile of Home so tudi posvetili spominu na Johnyja Casha in frontmana skupine The Clash, Joeja Strummerja."